Viborger Samler, 1838-01-01
Blandt det tydske Forbunds øvrige Stater er Hannover den, der ved sin særegne Skjebne har i dette Aar vakt størst Jnteresse. Ved Kong Wilhelm Død arvedes Thronen af hans Broder, den i England som Toriernes Hovedstøtte, Frihedens svorne Fjende og Orangisternes Stormester noksom bekjendte Hertug Ernst August af Cumberland. Heller ikke i sin 19 Stilling fornægtede han sine Grundsætninger. Hans første Skridt ved Tiltrædelsespatentet af 5te Julii var at suspendere den under hans Formand af Stænderne foreslagne og af hiin fanctionerede Grundlov. Til at prøve den nedsattes en kongelig Commission, og denne Prøves Resultat blev et Patent, hvorved Statsgrundloven erklæredes ugyldig, og Stænder sammenkaldtes efter den ældre Forfatning af 1819. Allerede Tiltrædesespatentet havde vakt stor Sensation ei alene i Hannover, men ogsaa alle Tydsklands constitutionelle Stater, og disses Valgkamre kappedes om at indsende Petitioner til deres resp. Regjeringer om at interessere sig for den hannoverske Constitutions Opretholdelse. Men endnu ganske anderledes virkede det sidste Patent; fra flere Sider indløb Protestationer mod Undertegnelsen af det forelagte Hyldingsrevers, og syv af det gottingske Universitets Professorer gik saa vidt at tilstille Kongen et Protestationsskrivt, hvori de erklærede, at de kun da med sand Nytte for den studerende Ungdom vilde være istand til at bestyre deres Lærerembeder ved Universitetet, naar de forbleve deres paa Stats-Grundloven af 1833 aflagte Eed troe, da deres Virksomhed som offentlige Lærere naturligviis maatte være uden al Velsignelse, naar de i den studerende Ungdoms Øine stode som Mænd, der dreve et letsindigt Spil med deres Eed. – Dette Skridt foranledigede Kongen til at afsætte bemeldte syv Professorer fra deres Embeder og at forvise tre af disse, der havde bidraget til Publicationen af ovennævnte Protest, fra de hannoverske Stater. Sex andre Professorer have nu ligeledes indsendt deres Dimission. Ved de trende Landsforvistes Bortbringelse under Militairescorte erholdt de et Comitat af Pluraliteten af Universitetets Studerende. Saavel ved Afreisen den 17de som allerede tidligere den 15de skal det være kommet til Haandgribeligheder mellem Militairet og de Studerende; dog mangle tilforladige Efterretninger herom. - Blandt de øvrige Begivenheder i det tydske Forbund i det forløbne Aar kan bemærkes Storhertugen af Mecklenburg-Schwerins Død den 1ste Febr., Excesser, begaaede i Sachsenhausen i en opkommen Strid mellem det østerrigske og frankfurtske Militair den 10de f. M. og Forbundsforsamlingens Aabning den 18de Aug. Rusland, Hovedet for den Forbindelse, hvis Formaal er Opretholdelsen af Slatus quo i Europa, indgyder Alle, selv dets Modstandere, Agtelse ved sin energiske Politik. Det af et engelsk Huus i Bucharest paa Lord Palmerstons inddirecte Tilskyndelse til Circassien afsendte Skib, Vixen, blev uden Omstændigheder confiskeret, og ethvert Forsøg af Lord Durham at erholde en fyldestgjørende Erklæring desangaaende afvistes. Ogsaa med Hensyn til Polens Administration udviser Keiser Nicolaus den samme Consequence. Ved en Ulas ere de polske Benævnelser paa Provindsinddelingerne ombyttede med russiske, og alle Foranstaltninger i Administrationen beregnede paa, efterhaanden at udrydde den polske Nationalitet. Megen Opsigt i Europa har den med store og betydelige Forberedelser foranstaltede Manoeuvre ved Vosnessensk vakt, en østerrigsk Erkehertug, tvende preussiske Prindser og en Mængde høie Officierer fra forskjellige fremmede Stater bivaanede samme; den samlede Troppestyrke bestod af 350 Escadroner Cavallerie og 144 Kanoner; private Efterretninger i engelske Blade have gjort sig al Umage for at nedsætte de store Begreber om denne Manoeuvre, som Meddelelserne i de russiske og flere venskabelige Magters Tidender maatte vække. For sin Hjemreise foretog Keiser Nicolaus en Reise gjennem sine ved Caucasus beliggende Provindser og drog paa denne ogsaa gjennem det oprørske Circassien. Franske Blades Fortællinger om Bortslæbelsen af unge polske Piger til Bosnessensk, saavelsom om fjendtlige Yttringer mod Frankrig af Keiseren til Erkehertug Johan torde høre til Fablernes Rige. Den fortjente General Bermolow er tagen til Naade, formodentligen vil det blive overdraget ham at bringe Circassien til Lydighed. Russerne skulle efter de seneste Efterretninger over Constantinopel have gjort en Landgang paa Kysten af Abassen og der opslaaet en Leir, i hvilken de ville overvintre.